**ASSEMBLEA  ORDINÀRIA AMPA DIMECRES 2 D’ABRIL DE 2014**

Comença la reunió a les 16:45 hores. 10 assistents.

1.-  LECTURA I APROVACIÓ DE L’ACTA ANTERIOR.

2.- EXTRAESCOLARS, JORNADA DE PORTES OBERTES:

L’encarregada d’extraescolars de l’Ampa s’ha reunit amb varies empreses, per a demanar i rebre pressupost i projectes per a les vesprades de juny i setembre i per a ampliar l’oferta d’extraescolars. Es valoraran les propostes presentades per Forcuin, Docendo i Top Trainers.

3.- REVISTA:

La revista “La Veu del Carles”, enfocada com una revista per als alumnes i feta principalment amb les seues aportacions, ha tingut poca participació, per la qual cosa s’ha reduït el nombre de pàgines. De cara a l’any pròxim pensarem la manera d’incentivar aquesta participació.

4.- CURSET FOMENT DE LA LECTURA:

El curset de foment de la lectura per a pares / mares tindrà lloc els divendres 4 i 11 d’abril.  Els assistents podran deixar durant la durada del curs als seus fills a cura d’un monitor de l’escola amb càrrec a l’Ampa. Passarem una circular per correu electrònic per al seu coneixement.

5.- SUBVENCIÓ 2011-2012.

L’import individual de la subvenció a les famílies que van fer us de l’escola matinera i de l’escola d’estiu als cursos 2010-2011 i 2011-2012, s’ha tret proporcionalment al temps que cadascú utilitzà aquest servei.

El pagament es farà al local de l’Ampa en les dates que s’anunciaran pròximament.

En el moment del pagament a les famílies que utilitzaren aquest servei i no pagaren en el curs corresponent la quota de l’Ampa o en el seu defecte la matrícula de les extraescolars se’ls descomptarà la quantitat corresponent.

D’altra banda, a les famílies que durant aquest curs  han utilitzat l’escola matinera o han dut als seus fills a qualsevol activitat extraescolar i no han pagat la quota de l’ Ampa, se’ls passarà una circular avisant-los de que Forucuin els cobrarà la matrícula en el rebut del mes d’abril.

 6.- INFORMACIÓ SOBRE CANVIS QUE IMPLICA LA LOMQE.:

L’Ampa ha demanat a direcció que ens expliquen i ens mantinguen informats sobre els canvis que ens va a suposar la LOMQE que al curs vinent entrarà en vigor a primer, tercer i cinqué de primària.

Tenint en conte que amb l’entrada en vigor d’aquesta llei el Consell Escolar passa a ser un òrgan consultiu, demanem com a pares que es tinga en conte la nostra opinió per al millor funcionament de l’escola. Encara que al llarg del curs vinent no s’ha d’aplicar i el Consell escolar continuarà funcionant igual.

Les noves assignatures que introdueix la llei tindran els seus propis llibres, per la qual cosa demanem al professorat major esforç per a què treballen amb material propi per a reduir el màxim possible la despesa en llibres. En relació amb el banc de llibres, estem estudiant la forma de fer-lo.

7.-ESCRIT DE DEFICIÈNCIES DE L’ESCOLA:

Estem preparant l’escrit que plantejarem  a  l’assemblea anterior en relació al mal estat del banys de l’escola per a presentar-lo a Conselleria i a l’Ajuntament.

Aquesta deficiència ja ha sigut reclamada per Direcció en més ocasions. Així com també les que van reclamar en un  escrit presentant  al mes de Març  recordant que tenim aprovat per part de Conselleria pintar tot el centre i canviar la direcció d’apertura de les portes de les classes, però falta que l’Ajuntament done el pressupost adient.

8.- INFORMACIÓ DE MOBILITZACIONS EN ALTRES ESCOLES:

El pròxim 12 d’Abril tindrà lloc una mobilització per l’ensenyament públic en un acte de recolzament al Col·legi Ciutat de Cremona d’Alaquàs, tots els que estiguen interessats tenen la informació al següent enllaç: <http://stepv.intersindical.org/notcies/article/el_12_dabril_> marxem\_pel\_manteniment\_dunitats\_i\_escoles.

9.- MURAL D’INFANTIL:

El pare encarregat ens comunica que no fa falta una nova capa de pintura, així que quedarem la setmana del 7 a l’11 d’aquest mes per a fer els retocs necessaris amb la pintura que ens queda.

10.- ACTIVITATS REALITZADES:

En relació a la festa de falles deixar constància que la Direcció s’ha queixat de què durant la festa hi havia alumnes a la banda dels columpis del  pati d’infantil. En aquesta banda de l’escola no es pot estar sense vigilància per ser perillós. Els responsables som els adults que acompanyem als xiquets durant la festa.  De cara a les pròximes celebracions es recordarà en les circulars aquesta prohibició i es ficarà un cartell a la tanca d’accés a aquesta banda del pati.

11.- SUGGERIMENTS, PRECS I PREGUNTES.

Farem un escrit de recolzament  a Ana, la psicòloga del centre, per a què demane la comissió de serveis i es puga quedar al nostre centre.

Finalitza la reunió a les 18:15.